b'\n_START_ARTICLE_\n\xc4\x8cetverotaktni motor\n_START_SECTION_\nObja\xc5\xa1njenje PV dijagrama\n_START_PARAGRAPH_\nU to\xc4\x8dci 1 koja se nalazi ne\xc5\xa1to prije DMT se otvara usisni ventil, te zapo\xc4\x8dinje takt usisa. Klip se tada jo\xc5\xa1 giba ka DMT. Tlak u cilindru je ve\xc4\x87i od atmosferskog tlaka (Pa), uslijed gibanja klipa, a oko GMT postepeno pada zbog smanjivanja klipne brzine. Nakon GMT klip u gibanju stvara podtlak i si\xc5\xa1e smjesu ili zrak u cilindar.Kako je tlak smjese ili zraka ve\xc4\x87i od atmosferskog, to se koristi za dodatno punjenje cilindra, koje se de\xc5\xa1ava iza DMT, dakle, ne\xc5\xa1to prije zatvaranja usisnog ventila u to\xc4\x8dci 3. Od to\xc4\x8dke 3 do to\xc4\x8dke 4 traje kompresija. U to\xc4\x8dci 4, ne\xc5\xa1to prije GMT, dolazi do paljenja smjese (ubrizgavanja goriva). Kut pretpaljenja ovisi o izvedbi motora, broju okretaja, vrsti goriva,...Od to\xc4\x8dke 4 do to\xc4\x8dke 5 traje izgaranje u cilindru, prvo pra\xc4\x87eno naglim porastom tlaka (klip jo\xc5\xa1 komprimira, a istovremeno se vr\xc5\xa1i izgaranje), a zatim majim porastom, nakon \xc4\x8dega nastupa ekspanzija u cilindru, prilikom koje se klip giba prema DMT. U to\xc4\x8dci 6 otvaranjem ispu\xc5\xa1nog ventila (ili vi\xc5\xa1e njih) prestaje ekspanzija, plinovi iz cilindra naglo izlaze iz cilindra i tlak pada.Nakon DMT, klip se po\xc4\x8dinje gibati ka GMT, istiskuju\xc4\x87i zaostale plinove iz cilindra. Ispuh zavr\xc5\xa1ava nakon GMT kada se zatvara ispu\xc5\xa1ni ventil (to\xc4\x8dka 2).\n_START_SECTION_\nKonstrukcijske razlike od dvotaktnog motora\n_START_PARAGRAPH_\n\xc4\x8cetverotaktni motor ima dva okretaja koljeni\xc4\x8daste osovine tijekom svog radnog ciklusa. To zna\xc4\x8di da mu se tijekom dva kruga koljeni\xc4\x8daste osovine samo jednom otvore ventili i samo jednom se u\xc5\xa1trca gorivo (baci iskra). Time je odre\xc4\x91ena brzina okretanja bregaste osovine (ukoliko je ima, jer novi motori nemaju bregastu osovinu), koja se okre\xc4\x87e upola sporije, tj. za svaki okret bregaste osovine koljeni\xc4\x8dasta napravi dva. Druga i osnovna razlika \xc4\x8detverotaktnih i dvotaktnih motora su ventili. Dok dvotaktni nema ventile ili ima samo ispu\xc5\xa1ni ventil (ili vi\xc5\xa1e njih), \xc4\x8detverotaktni ventil obavezno ima i usisni i ispu\xc5\xa1ni ventil.\n_START_SECTION_\nUpotreba \xc4\x8detverotaktnih motora\n_START_PARAGRAPH_\n\xc4\x8cetverotaktni motor ima danas vrlo \xc5\xa1iroku primjenu. Izra\xc4\x91uje se u raznim veli\xc4\x8dinama od vrlo malih motora (za modalarstvo), pa do motora od nekoliko tisu\xc4\x87a kW. Najpoznatija i vjerojatno najra\xc5\xa1irenija primjena je u automobilskoj industriji, koja uz manje izuzetke (npr. Mazda RX8) isklju\xc4\x8divo upotrebljava \xc4\x8detverotaktne motore. Tako\xc4\x91er, velika primjena \xc4\x8detverotaktnih motora je na brodovima i brodicama, kao porivni motori ili kao agregati za elektri\xc4\x8dnu energiju. Vanbrodski motori , koji su nekada nili ve\xc4\x87inom dvotaktni, danas se izra\xc4\x91uju kao \xc4\x8detverotaktni zbog manjeg utjecaja na okoli\xc5\xa1 (manje zaga\xc4\x91ivanje). Ve\xc4\x87i \xc4\x8detverotaktni motori se upotrebljavaju na brodovima, gdje im jo\xc5\xa1 uvijek o\xc5\xa1tru konkurenciju \xc4\x8dine dvotaktni motori, koji jo\xc5\xa1 uvijek imaju ve\xc4\x87i stupanj iskori\xc5\xa1tenja.'